Kapeng de-itlog

Ang kapeng de-itlog (, ) ay isang inuming Biyetnames na tradisyonal na inihahanda gamit ang mga pula ng itlog, asukal, kondensada at kapeng robusta. Iniluluto ito sa pamamagitan ng pagbati sa mga pula ng itlog kasama ang asukal at gatas kondensada, saka pinapatulo ang kape sa tasa. Pagkaraan, dinadagdag ang halos katumbas na dami ng krema ng itlog, mga pulang itlog na pinainit at binati o pinalo, bilang pantakip sa ibabaw.

Inihahain ang inumin sa mga kapihan sa buong Biyetnam, na nagmula sa Hanoi. Kilala ang Kapihang Giang () sa Hanoi sa paghahain nitong inumin, na kanilang ginagawa gamit ang pula ng itlog, pinulbos na kape, kondensada, at, kung nais, keso. Ang tasa ay kung minsan inihahain na nakalagay sa loob ng isang mangkok na may mainit na tubig, o inilalagay sa ibabaw ng maliit na kandila upang mapanatili ang init nito. Ayon sa anak ng tagapagtatag ng kapeng si Nguyen Giang, nilikha ng kanyang ama ang resipi ng inumin noong huling bahagi ng d. 1940, nang kakaunti ang gatas sa Biyetnam, at pinalitan ito ng pula ng itlog.

Mga sanggunian

Kategorya:Lutuing Biyetnames
Kategorya:Mga artikulong naglalaman ng Biyetnames